  Туспуктэм: vk.com (Ярский район) Наталия Сильвестрова Яр каргуртын Глаз ёрос судлэсь выль юртсэ усьтӥзы. Со сярысь ёрос администрацилэн пресс-службаез ивортӥз. Юртын выжвылъёсты но вӧлдэтъёсты, лампаосты воштӥзы, пыронэз, суд пукетлы залэз, ужан кабинетъёсты но архивез радъязы. Озьы ик кышкыттэмлык сӧзнэтэз выльдӥзы, юртлэсь вылзэ тупатӥзы. Сӧсыръёслы, секытэн нылкышноослы, нылпи коляскаен адямиослы, вӧсь луэмъёслы капчи ветлон понна луонлыкъёс кылдытӥзы. « Мон малпасько, выль, усто, туала улонмылэн куронъёсызлы тупать юртын эрикрадъя судъян эшшо но ӝоггес, эшшо но зэмлыкогес, катъя но шугъяськытэк мыноз » Александр Полушкин, Удмуртиысь Вылӥ судлэн кивалтӥсез Табере юртын федерал суд но мировой судьяослэн участоксы интыяське. Тегъёс: суд лэсьтӥськон Яр Удмуртия  